REPUBLIKA HRVATSKA
KOPRIVNIČKO-KRIŽEVAČKA ŽUPANIJA
OSNOVNA ŠKOLA „GRIGOR VITEZ” 
SVETI IVAN ŽABNO

KLASA: 112-02/26-01/24
URBROJ: 2137-46-26-02
----------------------------------
Sveti Ivan Žabno, 29. rujna 2026.

[bookmark: _Hlk177460521]Na temelju članka 107. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.), odredbama Pravilnika o radu OŠ „Grigor Vitez“ Sveti Ivan Žabno te članaka 6. i 7. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Grigor Vitez“ Sveti Ivan Žabno,  ravnatelj OŠ „Grigor Vitez“ Sveti Ivan Žabno objavljuje:
NATJEČAJ
za zasnivanje radnog odnosa

· Učitelj hrvatskog jezika (m/ž) – 1 izvršitelj/ica na određeno puno radno vrijeme (zamjena), mjesto rada je u OŠ „Grigor Vitez“ Sveti Ivan Žabno, Trg Karla Lukaša 7, 48214 Sveti Ivan Žabno, a prema potrebi i izvan sjedišta školske ustanove.

Na natječaj se mogu javiti muške i ženske osobe u skladu sa Zakonom o ravnopravnosti spolova (NN 82/08. i 69/17.).

Uvjeti:
Uz opći uvjet za zasnivanje radnog odnosa sukladno općim propisima o radu, kandidati/kinje moraju ispuniti i posebne uvjete:
- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada
- odgovarajuću vrstu i razinu obrazovanja iz članka 105., stavka 6. Zakona o odgoju i obrazovanju u osnovnoj i srednjoj školi ((„Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.) te vrstu obrazovanja za učitelja hrvatskog jezika iz članka 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19. i 75/20.).

U prijavi na natječaj navodi se adresa, odnosno e-mail adresa na koju će se dostaviti obavijest o datumu i vremenu procjene odnosno testiranja.

Uz prijavu na natječaj potrebno je priložiti:
1. životopis
2. diplomu odnosno dokaz o stečenoj stručnoj spremi
3. dokaz o državljanstvu 
4. uvjerenje da nije pod istragom i da se protiv kandidata/kinje  ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 30 dana od dana raspisivanja natječaja
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Navedene isprave odnosno prilozi dostavljaju se u neovjerenoj preslici.
Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (NN 78/93., 29/94., 162/98., 16/07., 75/09., 120/16., 57/22).
Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17., 98/19., 84/21. i 156/23.), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18., 32/20.) te članku 48. Zakona o civilnim stradalnicima iz Domovinskog rata (Narodne novine broj  84/21.), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.
Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17., 98/19., 84/21. i 156/23.), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji. 
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21.), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. 
Poveznica  na  internetsku   stranicu   Ministarstva   hrvatskih   branitelja  s  popisom  dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/na je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje objavljenom na mrežnoj stranici školske ustanove
http://os-gvitez-zabno.skole.hr/upload/os-gvitez-zabno/images/static3/976/attachment/Pravilnik_o_postupku_zaposljavanja_te_procjeni_i_vrednovanju_kandidata_za_zaposljavanje.pdf

U slučaju da kandidat/kinja ne pristupi testiranju, smatrat će se da je odustao/la od prijave.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je 8 dana od dana objave natječaja. 

Prijave na natječaj dostavljaju se neposredno ili poštom na adresu Osnovna škola „Grigor Vitez“ Sveti Ivan Žabno, Trg Karla Lukaša 7, 48214 Sveti Ivan Žabno s naznakom „za natječaj – učitelj/ica hrvatskog jezika“.
Nepravodobne i nepotpune prijave neće se razmatrati.

O rezultatima natječaja kandidati/tkinje će biti obaviješteni putem mrežne stranice školske ustanove: https://os-gvitez-zabno.skole.hr/oglasi-za-posao/ .

Ovaj natječaj objavljen je 29. rujna 2026. na mrežnim stranicama i oglasnoj ploči Hrvatskog zavoda za zapošljavanje – Ispostava Križevci te na mrežnim stranicama i oglasnoj ploči školske ustanove.

									
Ravnatelj
									Tomislav Hanžeković, prof
					

